中吕・阳春曲
作者：姚燧
朝代：元

paragraphs: 墨磨北海乌龙角，笔蘸南山紫兔毫。
花笺铺展砚台高，诗气豪，凭换紫罗袍！石榴子露颜回齿，菡萏花含月女姿。
不知张敞画眉时，甚意思，墨点了那些儿。
金鱼玉带罗袍就，皂盖朱幡赛五侯。
山河判断笔尖头，得志秋，分破帝王忧。
笔头风月时时过，眼底儿曹渐渐多。
有人问我事如何？人海阔，无日不风波。